Woza Friday: Sileqembu leOriginal Messiah Choir
Silo Mnu. Lameck Ndimande, ongomunye obhala abuye ahlabelise leli qembu leOriginal Messiah Choir.
BULAWAYO — KuWoza Friday sileqembu elucula ingoma zokholo liko Bulawayo eleOriginal Messiah Choir. Njengoba kuyiKhisimusi sicabange ukulilibazisa ngomculo othoba inhliziyo, sikhumbula ukuthi sinanza ukuzalwa komsindisi uJesu. Kubakuhle ukuthi silibazisane ngamaphimbo amnandi, silo Mnu. Lameck Ndimande, ongomunye obhala abuye ahlabelise leli qembu leOriginal Messiah Choir. "Iqembu elihlabelelayo ingoma zeSabatheni elibunjwe ekupheleni kuka 1973, lifonywe ngubaba uTitus Tshuma khathesi ohlala eNorwood ngale esimsebenzisa njengo voice modulator wethu up to now. Owayehlabelisa then ngu Joseph Shumba he is late now khathesi ihlatsheliswa ngubaba uMlauzi and since 1973 sesikhule saze safika estejini lapha abangenayo labaphumayo asisabazi." Ziphekwe zaculwa ngohlonzi olukhulu ingoma zaleliqembu Ndimande "Izingoma ezihlatshelelwa kuOriginal Messiah ezinye zakhona zibhalwa yimi uLameck Ndimande ijaha leTsholotsho ezinye sizithathatha kumacomposers eSouth Africa, ezinye sizithathe esihlabelelweni esiyiso esisisebenzisa eSabatheni. Silama album angu six athengise kuhle kakhulu ngoba ichoir le ivele iyathandeka eZimbabwe laphandle kwelizwe." Wena njengomunye oqondisa leli qembu leOriginal Messiah uqale nini ezokucula? "Ngiqalise ukuhlabelela ngo 1979 sengisuka eskolo eLower Gwelo,ngathanda indlela okwakuhlatshelelwa ngayo lokuthi ukuba kiyo kwangikhulisa njengo composer ngakubona kufanele ukuthi kengiqhubeke ngihlabele kuyo ligroup. Okwakhathesi sengize ngaba ngumhlabelisi wayo ichoir ngincedisa ubaba uMlauzi ngoba ekubonile ukuthi ngile potential yokuthi igroup ihlabele kuhle nxa ilami." Kusetshenziwe la, bahlanganisa kamnandi amaphimbo, abadlali bayasebenza abe Original Messiah. Umculo wenu abantu bangawuthola nga? "Umculo wethu ke utholakala kunumber 31 Dorchester building ku 4th floor 0772244139. Liyathola khonapho iteam esihlabela layo kuMessiah isebenza ehofisini yechoir. Engithanda ukuthi ngilazise khona yikuthi asihlabeli echurch kuphela. Siyahlabelela imtshado,sihlabelele amaparty nxa besicelile ukuthi sizothokozisa. Silifisela ikhisimusi enhle lokulalela okuhle izingoma zethu ,si available lingasilandela lakumakhasi esocial media."